ASOCIACIJOS „ŠVENČIONIŲ MIESTO VIETOS VEIKLOS GRUPĖ“

**VALDYBOS /VIETOS PLĖTROS PROJEKTINIŲ PASIŪLYMŲ ATRANKOS POSĖDŽIO /**

PROTOKOLAS

2017 m. liepos 18 d. Nr. V-2

Švenčionys

Posėdis vyko 2017 m. liepos 18 d. 14 val. Švenčionių rajono savivaldybės administracijos

patalpose, Vilniaus g.19 Švenčionys.

Posėdžio pirmininkas – Asociacijos „Švenčionių miesto vietos veiklos grupė“ pirmininkė

Violeta Čepukova.

Posėdžio sekretorė – projekto vadovė Birutė Borovikienė

Dalyvavo Asociacijos „Švenčionių miesto vietos veiklos grupė“ valdybos nariai: Vaida Babrauskienė, Arūnas Čenkus, Violeta Čepukova, Jolita Masevičienė, Dainius Juodgudis, Kęstutis Savickas, Aušra Šinkūnienė (7 nariai iš 9, kvorumas yra).

Darbotvarkė

1. Dėl kvietimo Nr.1 vietos plėtros projektinių pasiūlymų vertinimo rezultatų.

2. Dėl siūlomų finansuoti vietos plėtros projektų sąrašo sudarymo.

Posėdžio pradžioje visi valdybos nariai užpildė ir pasirašė konfidencialumo ir nešališkumo

deklaracijas, kiekvienas įspėtas, kad dėl galimo viešų ir privačių interesų konflikto svarstant vietos plėtros projektinius pasiūlymus būtina nusišalinti ir konkretaus pasiūlymo svarstymo metu palikti posėdžio patalpą.

1. SVARSTYTA vietos plėtros projektinių pasiūlymų vertinimo rezultatai. Kalbėjo

projekto vadovė Birutė Borovikienė, kiekvienam valdybos nariui pateikta susisteminta visa kvietimo Nr.1 vietos plėtros projektiniams pasiūlymams teikti informacija. Projektinių pasiūlymų administracinės atitikties vertinimą atliko VVG projekto vadovė, naudos ir kokybės vertinimą atliko nepriklausomi vertintojai, paslaugos nupirktos atlikus viešojo pirkimo procedūras. Parengtos vietos plėtros projektinių pasiūlymų vertinimo ataskaitos.

Kalbėjo pirmininkė Violeta Čepukova. Kvietimas Nr.1 sulaukė gana nemažo Švenčionių miesto gyventojų susidomėjimo, aktyviai dalyvavo ir mokymuose projektų pareiškėjams. Gauta 12 projektinių pasiūlymų, nė vieno pasiūlymo negauta veiksmams 1.2.1., 1.2.2., 2.2.2. , tikėtina, kad teks svarstyti dėl šių veiksmų poreikio ir pačios Strategijos keitimo. Pasiūlė patvirtinti Vietos plėtros projektinių pasiūlymų vertinimo ataskaitas.

1. NUTARTA: Patvirtinti vietos plėtros projektinių pasiūlymų vertinimo ataskaitas.

Nutarimas priimtas bendru sutarimu.

2.SVARSTYTA siūlomų finansuoti vietos plėtros projektų sąrašo sudarymas. Beveik visiems

veiksmams gautiems projektiniams pasiūlymams paremti numatytų kvietime lėšų pakanka, išskyrus

veiksmą 1.2.3. „Darbingų bedarbių ir neaktyvių gyventojų darbinių įgūdžių įgijimo darbo vietoje rėmimas“: gauti 2 pasiūlymai, prašoma paramos suma (18832,91 eur) viršija kvietime numatytą sumą (12510 eur). Svarstant šį klausimą nusišalino ir posėdžio salės išėjo valdybos narys Kęstutis Savickas, pareiškęs, kad dėl galimo interesų konflikto tai turi būtinai padaryti, nes jis yra vieno iš pareiškėjų (Švenčionių verslo ir turizmo centro) darbuotojas). Vertintojų siūlymas: paramą skirti pareiškėjui UAB „Aktyvios idėjos“ (prašoma paramos suma 12201,60 eur), įvertintą 72,5 balo, pareiškėjo Švenčionių verslo ir turizmo informacijos centro (prašoma paramos suma 6631,31 eur) pasiūlymą, įvertintą 70 balų, perkelti į rezervinių vietos projektinių pasiūlymą sąrašą.

NUTARTA:

2.1. Patvirtinti siūlomų finansuoti vietos projektinių pasiūlymų sąrašą, įrašant į jį 11 projektinių pasiūlymų bendrai 107772,93 eur paramos sumai iš ES struktūrinių fondų lėšų.

2.2. Įrašyti į rezervinių vietos projektinių pasiūlymą sąrašą Švenčionių verslo ir turizmo informacijos centro projektinį pasiūlymą 6631,31 eur prašomai paramos sumai.

Balsavo: „už“ – 6, „prieš‘ -0, susilaikiusių nebuvo, 1 valdybos narys svarstant klausimą ir balsuojant nedalyvavo.

Posėdžio pirmininkė Violeta Čepukova

Posėdžio sekretorė Birutė Borovikienė